CELEX: 62012TN0564
Language: sk
Date: 2012-12-26 00:00:00
Title: Vec T-564/12: Žaloba podaná 26. decembra 2012 — Ministry of Energy of Iran/Rada

23.2.2013   
            
            
               SK
            
            
               Úradný vestník Európskej únie
            
            
               C 55/21
            
         Žaloba podaná 26. decembra 2012 — Ministry of Energy of Iran/Rada
   (Vec T-564/12)
   2013/C 55/38
   Jazyk konania: angličtina
   
      Účastníci konania
   
   
      Žalobca: Ministry of Energy of Iran (Teherán, Irán) (v zastúpení: M. Lester, barrister)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Rady 2012/635/SZBP z 15. októbra 2012 (1) a vykonávacie nariadenie Rady (EÚ) č. 945/2012 z 15. októbra 2012 (2) v rozsahu, v akom sa týkajú žalobcu,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza štyri žalobné dôvody.
   
               1.
            
            
               Prvý žalobný dôvod je založený na tvrdení, že žiadne z právnych kritérií na zapísanie žalobcu neboli splnené, pričom Rada vychádzala zo zjavne nesprávneho posúdenia o splnení akéhokoľvek z nich, a toto určenie tak bolo založené na zjavne nesprávnom vecnom posúdení.
            
         
               2.
            
            
               Druhý žalobný dôvod je založený na tvrdení, že Rada náležite alebo dostatočne neodôvodnila, prečo uviedla žalobcu v sporných opatreniach.
            
         
               3.
            
            
               Tretí žalobný dôvod je založený na tvrdení, že Rada neposkytla žalobcovi dostatočnú ochranu práva na obhajobu a na účinný súdny opravný prostriedok.
            
         
               4.
            
            
               Štvrtý žalobný dôvod je založený na tvrdení, že rozhodnutie Rady označiť žalobcu nedôvodne a neprimerane porušilo jeho základné práva, najmä vlastnícke právo, slobodu podnikania a právo na ochranu dobrej povesti.
            
         
      (1)  Rozhodnutie Rady 2012/635/SZBP z 15. októbra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 282, s. 58).
   
      (2)  Vykonávacie nariadenie Rady (EÚ) č. 945/2012 z 15. októbra 2012, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 282, s. 16).